Ericssonnak és csapatának is nehezen indult a szezon első versenyhétvégéje. Giedo van der Garde megnyerte a pert a Sauber ellen, mivel a csapat úgy írt alá Marcus Ericssonnal és Felipe Nasrral, hogy előtte már leszerződtették a hollandot 2015-re. Az ausztrál nagydíj időmérőedzésén a 16. helyett érte el, megelőzve a két McLaren pilótát. A rajtot követően már az 1. körben a boxba hajtott. A 28. körben megelőzte Sergio Pérezt, majd az 55. körben Sainzt os utolérte és megelőzte őt, ezzel feljött a 8. helyre. A versenyt ebben a pozícióban fejezte be, amivel pályafutása első pontjait szerezte meg a Formula–1-ben. A maláj versenyhétvégén az időmérőedzésen a 10. rajtkockát szerezte meg, de mivel Romain Grosjean két rajthelyes büntetést kapott, mert a Q2 elején a rajtrács kijáratánál előzött, ami tilos. Így a 9. helyről rajtolt el a vasárnapi futamon. A rajtot követően egy helyett javított és a 8. helyen haladt. A 3. körben Ericsson Nico Hülkenberget próbálta előzni a célegyenes végén, de a külső íven lesodródott a pályáról, és a kavicságyba csúszott és ez miatt beküldték a biztonsági autót, amivel Ericsson kiesett a versenyből.